I Xalqaro baxshichilik san’ati festivali ochilish marosimining bayram dasturida 500 nafar yoshlar chanqovuz chalishadi. Bu haqda festival matbuot markazi xabar bermoqda. Bayram dasturi repertuaridan o‘rin olgan ushbu musiqiy chiqishda yosh ijrochilar Surxon vohasi urf-odat, an’anasini o‘zida mujassam etgan, vohaga xos kuyni ijro etishadi. Yoshlar tomonidan ijro etilishi rejalashtirilgan ushbu musiqiy chiqishda ijrochilar vohaning betakror tabiati va takrorlanmas san’atini chanqovuz asbobi kuyida tasvirlab berishadi. O‘tkaziladigan festivalga boysunlik hunarmandlar o‘z hissasini qo‘shishga astoydil kirishgan. Jumladan, G‘ayrat Musurmonov tomonidan ming dona chanqovuz asbobi yasab berildi. Uni usta hunarmand yetmish kun davomida yasadi.